Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 134

2. A vizsga tartalma A vizsgafeladatot az intézmény úgy határozza meg, hogy a megoldásból mérhető legyen a tanuló tervező, alkotó képessége. A tervező feladat tükrözze a tanulónak a fotó-videóművészet anyagairól, eljárásairól, műfaji sajátosságairól, esztétikai törvényszerűségeiről, megszerzett ismeretét. Az alkotó feladat megoldása mutassa be a tanuló fotó-videótechnikai jártasságát, tudását, művészi igényességét. 2.1. A fotó-videó műhelygyakorlat gyakorlati vizsga két részből tevődik össze. A) Rajzi, tervezési dokumentációval, szakmai indoklással együtt benyújtott kész fotó-videóalkotás. A benyújtott vizsgamunka – tanári irányítással – rajzi és szöveges tervezési munka alapján, a tanult technikai ismeretek segítségével megvalósított alkotás, amely lehet: – portrésorozat különböző megvilágításban, – a kollázs, montázs, frottázs, kemogram lehetőségeit kihasználó újszerű, egyéni próbálkozás, 2006/62/II. szám – ritmusképzés ön- és vetett árnyékkal, – reklámparódia. A vizsgamunkát a továbbképző utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek. B) A záróvizsga helyszínén, ideje alatt önállóan készített fotó-videóalkotás. Az intézmény által meghatározott fotó-videó vizsgamunka tervvázlatok vagy képes forgatókönyv alapján elkészített alkotás, amely lehet: – portréfotó, – reklámfotó, – mikro- vagy makrovilágot bemutató fotó, – kamerában vágott, mozgást kifejező mikrotörténet, – kétszereplős jelenet nyersanyagának megszerkesztése a szereplők szemszögéből. 2.2. A fotó-videó műhelygyakorlat szóbeli vizsga tartalma: – az álló- és mozgókép létrehozásának anyagai, eszközei és műfajai, – a fotózás és a videózás technikái, technológiái, – a fotóművészet legjelentősebb alkotásai, alkotói, – a fényképezés és a mozgófilm készítés története, – a magyar fotóművészet jeles képviselői, – egészség- és környezetvédelmi alapismeretek.

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes